টাঙ্গাইলে চাঞ্চল্যকর রুপা ধর্ষণ ও হত্যার বছর না ঘুরতেই আবারও বাসে ধর্ষণের ঘটনা ঘটেছে। বঙ্গবন্ধু সেতুর পূর্ব প্রান্তে পাথাইলকান্দি বাসস্ট্যান্ডে বৃহস্পতিবার রাত ১২টার দিকে এক নারীকে ধর্ষণ করা হয়। তাঁর বয়স আনুমানিক (২৮) বছর। বাসটির নম্বর যশোর-ব-৪৪২। এ ঘটনায় পুলিশ বাসের হেলপার নাজমুলকে (২৫) গ্রেপ্তার করে। তবে বাসের চালক আলম খন্দকার (৪৫) পালিয়ে যায়। নাজমুল ভূঞাপুর উপজেলার ৩ নম্বর পুনর্বাসন এলাকার আতোয়ার হোসেনের ছেলে। আর আলম খন্দকার একই এলাকার ইন্নছ আলীর ছেলে।